
שלמה חברה לביטוח בע"מ
מחלקת תביעות חובה




    מ.ל.ב
        

באמצעות פקס ודוא"ל



     לצרכי מו"מ לפשרה בלבד
ח.נ.,

הנדון: תאונה מיום 22.11.16
            רכב נושא מ.ר. 96-402-67
                                                 הנפגעת: נורית גרוסמן, ת.ז. 4020737
הנני מייצג את מרשתי שבנדון והריני מתכבד לפנות ולפרט כדלקמן:

1. בתאריך 2.11.16, בסביבות השעה 17:00 עת נסעה ברכב הנושא מספר רישוי 96-402-67 היה הרכב מעורב בתאונת דרכים ומרשתי, אשר הייתה בשבוע 22 להריונה נפגעה ונחבלה בגופה. (להלן: "התאונה").
רצ"ב חוו"ד שמאי ותוצאות שאילתא מאתר קרנית, מסומנים "1 – 2"
2. לאחר התאונה הופנתה התובעת ע"י מוקד לרפואה דחופה לבית החולים בילינסון, בפתח תקוה, שם אובחנו חבלות בבטן ובגב והוחלט לאשפזה להשגחה. 
3. לאחר אשפוז בן יומיים הוחלט לשחררה לביתה בהמלצה להמשך מעקב רפואי, מעקב תנועות עובר 3 פעמים ביום, הימנעות מקיום יחסי מין ומנוחה.
רצ"ב סיכום אשפוז, מסומן "3 – 6"
4. ביום 2.12.16 כשהיא בשבוע 24 להריונה החלה מרשתי לחוש בצירים בעטיים פנתה לרופא המטפל אשר איבחן קיצור צוואר הרחם והיא הופנתה למיון נשים בבית החולים בילינסון שם הוחלט לאשפזה לבירור וביצוע בדיקות.
5. לאחר ביצוע בדיקות ומתן טיפול רפואי שוחררה מרשתי לביתה בהמלצה להמשך טיפול תרופתי, הימנעות מקיום יחסי מין, המשך מעקב רפואי ומנוחה בת 7 ימים.
רצ"ב סיכום אשפוז, מסומן "7 – 10"
6. מפאת הריונה לא התאפשר למרשתי לטפל בכאבים ובהגבלה בתנועות בגב מהם סבלה כתוצאה מהתאונה. נאסר עליה לבצע טיפולי פיזיותרפיה ונטילת משככי כאבים.
7. מחמת התאונה ותוצאותיה, ובשים לב לרגישות הריונה עת נפגעה בתאונה, נאלצה מרשתי למעקב הריון קפדני ואינטנסיבי המלווה כמובן בהוצאות ובלחץ נפשי אדיר.
רצ"ב כרטיס מעקב הריון, מסומן "11 -17".
8. מרשתי עובדת סוציאלית, מתקשה מאז התאונה ומחמת תוצאותיה בביצוע עבודתה, נזקקת להפוגות ממושכות במהלכה ונגרמו לה הפסדי שכר.
9. לאחר התאונה ומחמת תוצאותיה, בשים לב להריונה, התקשתה ועודנה מתקשה בביצוע פעולות יומיומיות שונות ונזקקה לעזרת הזולת.
10. בנסיבות המתוארות לעיל, ועל מנת לייתר את הצורך בהגשת תביעה ומינוי מומחים אהיה מוכן להמליץ בפני מרשתי על סילוק תביעתה תמורת פיצוי גלובלי בסך 38,500 ₪ בתוספת שכ"ט עו"ד.
11. אודה עבור עמדתכם המהירה לסילוק התביעה מחוץ לכותלי בית המשפט.

                                                                           בכבוד רב ובב"ח,

